Държавен вестник, бр. 31, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  31
(2) Типовете проекти, включени в НПИ, 
разходите за които се възстановяват при ус­
ловията и по реда на настоящата наредба, са:
1. проекти за преоборудване и подобряване 
(модернизация) на преноса и разпределението 
на електрическа енергия;
2. проекти за подобряване на националната 
газова инфраструктура;
3. проекти за подобряване на управлението 
на електроенергийната система.
(3) Проектите по ал. 2 трябва да отговарят 
на следните условия:
1. инвестициите пряко или непряко да допри­
насят за намаляване на емисиите на парникови 
газове по икономически ефективен начин;
2. размерът на инвестициите трябва да е 
равен или по-голям от пазарната стойност 
на разпределените безплатни квоти за от­
делния оператор за целия преходен период 
2013 – 2020 г.; при отклонение на пазарната 
стойност на емисиите на парникови газове, 
по-голямо от 10 на сто спрямо референтната 
им цена, заложена в НПИ, ежегодно до 1 юли 
министърът на икономиката и енергетиката 
обявява корекция на референтната цена на 
база сетълмент цените от борса ICE за бъдещи 
договори с дата на плащане през месец юни 
от текущата година; корекцията е в сила за 
следващата календарна година; средната стой­
ност на сетълмент цените за бъдещи договори 
с падеж през месец юни всяка година определя 
стойността на безплатните квоти на емисии, 
които се разпределят през следващата година; 
определянето на корекцията се извършва на 
базата на първия търговски ден на месеца от 
съответния период за получаване на средната 
стойност; съответният период е от месец юли 
на предходната година до месец юни от теку­
щата година; при промяна на референтната 
цена на тон емисии се извършва корекция 
на необходимата инвестиция за получаване 
на определените в раздел „Баланс“ на НПИ 
безплатни квоти;
3. инвестициите да са съвместими със съот­
ветното законодателство на Европейския съюз; 
те не трябва да засилват господстващи позиции, 
неоправдано да изкривяват конкуренцията и 
търговията във вътрешноевропейския пазар и 
при възможност, да засилват конкуренцията на 
вътрешноевропейския пазар на електрическа 
енергия;
4. реализацията на предложените проекти 
да е започнала не по-рано от 25 юни 2009 г.;
5. инвестициите да бъдат допълнителни 
спрямо инвестициите, които Република Бъл­
гария извършва, за да изпълни други цели или 
изисквания, произтичащи от законодателството 
на Европейския съюз;
6. проектите, включени в НПИ, не трябва 
да водят до нарастване на мощностите за про­
изводство на електрическа енергия в страната; 
в случай че на оператори на нови мощности 
за производство на електрическа енергия са 
разпределени безплатни квоти за емисии на 
парникови газове съгласно чл. 46 от Закона 
за ограничаване изменението на климата, е 
необходимо равна или по-голяма сума от стари 
мощности за производство на електрическа 
енергия да бъде изведена от експлоатация; 
министърът на икономиката и енергетиката 
отговаря за постигането на това съответствие;
7. инвестициите да допринасят за разнообра­
зяване и за намаляване на въглеродната интен­
зивност на енергийния микс и на използваните 
в електропроизводството енергийни източници;
8. инвестициите да са икономически жиз­
неспособни след 2019 г.;
9. проектите да се реализират на територията 
на Република България.
Чл. 4. (1) Операторите на инсталации, вклю­
чени в НПИ, са длъжни:
1. да извършат инвестиции за изпълнение на 
проектите, включени в НПИ, на собствените 
си площадки; 
2. да правят вноски по СНПИ в размер и 
в срокове, посочени в глава втора, раздел V, 
когато в НПИ не е предвидено да извършват 
инвестиции на собствените си площадки;
3. да правят вноски по СНПИ, когато ин­
вестициите, предвидени в НПИ, са по-малки 
от паричната равностойност на разпределените 
им безплатни квоти за емисии на парникови 
газове за целия период на изпълнение, в размер 
и в срокове, посочени в глава втора, раздел V.
(2) Операторите, изпълняващи проекти, 
включени в НПИ, са длъжни да извършат 
инвестиции за изпълнение на тези проекти, 
като разходите се възстановяват от СНПИ в 
съответствие с тази наредба. 
Г л а в а  в т о р а
ОРГАНИЗАЦИЯ И КОНТРОЛ
Чл. 5. Министърът на икономиката и енер­
гетиката чрез специализираната администрация 
на МИЕ организира изпълнението на НПИ, 
провежда текущ и окончателен контрол върху 
изпълнението на НПИ и извършва оценяване 
на напредъка и съответствието на инвестициите 
с изискванията на наредбата.
Раздел І
Организация на изпълнение на НПИ
Чл. 6. (1) За изпълнението на дейностите по 
проектите, включени в НПИ, операторите по 
чл. 4, ал. 1, т. 1 и ал. 2 представят на министъ­
ра на икономиката и енергетиката техническо 
задание за изпълнение на проектите в срок не 
по-късно от шест месеца преди годината на 
започване на инвестицията. 
(2) Техническото задание за изпълнение на 
проектите по ал. 1 съдържа:
1. описание на дейностите и обектите по 
проекта;
2. времеви график за извършване на дей­
ностите по проекта;
3. размер на инвестициите по етапи и по 
години;